《过田家小饮有作》
明代·王世贞

今晨风日佳，默默鲜所亲。改服从田父，相与过西邻。

虽无超时从，所得亦以真。约略婚嫁资，岁功稍一论。

瓠壶盈浊醪，芋叶裹鲜新。谦言酌卮酒，仓卒无主人。

啖我栖埘鸡，为尔代司晨。东壁吐蚕丝，可以充钓缗。

笑谓指顾间，遂穷水陆珍。代主计则然，毋乃非嘉宾。

隗俄复隗俄，目送西归轮。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。